I dagene mellem jul og nytår går sommerplanlægningen i gang i mange danske hjem, hvor der er ro og fred til at gå på opdagelse og lade sig inspirere i forhold til, hvor man vil rejse hen på sommerferie. Charterselskabernes telefoner og sites gløder i juleferien. - Jeg tror, det er en juletradition i mange danske hjem - at hygge sig med at planlægge, hvor sommerrejsen skal gå hen, og på den måde have noget at glæde sig til hele resten af vinteren. Vi oplever en meget markant stigning i aktivitet både på telefoner og online i dagen mellem jul og nytår og hele januar hvert år, og det er børnefamilierne der køber først, fortæller Stig Elling, salgsdirektør i Star Tour. - Jeg vurderer, at branchen vil få en sommer, der er status quo med sommer 2014. Fra jul til og med februar er de store indsalgsmåneder, og her sælges størstedelen af sommerens rejser, siger Stig Elling Absolutte nummer 1 blandt nordjyderne, der rejser fra Aalborg, er ifølge Star Tour den græske ø Kreta. Her er top 5 over mest købte sommerdestinationer målt på Star Tours salg dags dato fra Aalborg: 1: Kreta, 2: Rhodos, 3: Dalaman, 4: Mallorca, 5: Alanya

Opsummering:
Når familien er samlet, bliver der lagt ferieplaner. Kreta er stadig et hit blandt nordjyderne.